JÁNOSHÁZA VÁROS

ÖNKORMÁNYZATÁNAK

KÉPVISELŐ-TESTÜLETE

JÁNOSHÁZA

**J E G Y Z Ő K Ö N Y V**

Készült: **Jánosháza** Város Önkormányzatának Képviselő-testülete **2017. július 13-án megtartott** ülésén.

Jelen vannak:

Kiss András, polgármester

Stankovics István, képviselő

Balhási Imréné, képviselő

Bertáné Dörnyei Judit, képviselő

Jakab Tibor, képviselő (5 fő)

Németh Zoltán, képviselő (később érkezett)

Igazoltan távol van:

Dr. Kiss Imre, alpolgármester

Meghívottak közül jelen van:

dr. Balás Endre jegyző

Horváthné Apró Erzsébet, pénzügyi osztályvezető

Kiss András, polgármester: Köszönti a megjelenteket. Megállapítja, hogy az ülés határozatképes, 7 fő képviselőből 5 fő jelen van, az ülést megnyitja. Jegyzőkönyv-hitelesítőnek javasolja Bertáné Dörnyei Judit, és Balhási Imréné képviselőket. Javasolja a meghívóban szereplő napirendi pontok elfogadását az alábbiak szerint:

1. Jánosházi Motoros Egyesület támogatása

Előadó: polgármester

2. Egyebek

Zárt ülés keretében:

1. Önkormányzati tulajdonú lakás eladása

Előadó: polgármester

A Képviselő-testület 5 igen szavazattal, ellenszavazat és tartózkodás nélkül a javasolt napirendi pontot és a jegyzőkönyv-hitelesítők személyét elfogadja.

*1*. *Jánosházi Motoros Egyesület támogatása*

*Előadó: polgármester*

Kiss András, polgármester: Stankovics István képviselő úr lemondott három havi tiszteletdíjáról, és szeretné felajánlani a Motoros Egyesület működéséhez.

Stankovics István, képviselő: Ezt az összeget szeretné az Egyesület, valamint ez által a köz javára fordítani.

dr. Balás Endre, jegyző: A Képviselő-testületnek kell erről döntést hoznia, hogy civil szervezetes támogatásként ki lehessen fizetni.

Kiss András, polgármester: Javasolja a Jánosházi Motoros Egyesület működési költségeinek támogatását 231 ezer forinttal!

A Képviselő-testület 5 igen szavazattal, ellenszavazat és tartózkodás nélkül a következő határozatot hozza:

94/2017. (VII.13.) Képviselő-testületi határozat:

Jánosháza Város Önkormányzatának Képviselő-testülete 231 e Ft támogatást nyújt a Jánosházi Motoros Egyesület (9545 Jánosháza, Dankó u. 4.) részére az Egyesület működési költségeihez történő hozzájárulás céljából.

Felelős: polgármester

Határidő: azonnal

Kiss András, polgármester: A gondozási központ előtt áldatlan helyzetek vannak. Minden esőzés után a víz megáll, ez télen pedig megfagy, és balesetveszélyes. Szakember felmérte a terepet, és 4 m hosszú, valamint 6 m széles részt fel kell újítani.Ezzel a felújítással a vízelvezetés is megoldódna. Költséget egyenlőre nem tud mondani.

Stankovics István, képviselő: Ez a balesetveszélyen kívül még az épület állagának a romlását is előidézi.

Kiss András, polgármester: Javasolja elfogadni a Gondozási és Családsegítő Központ előtti közterület térkövezését!

A Képviselő-testület 5 igen szavazattal, ellenszavazat és tartózkodás nélkül a következő határozatot hozza:

95/2017. (VII.13.) Képviselő-testületi határozat:

Jánosháza Város Önkormányzatának Képviselő-testülete megrendeli a Gondozási és Családsegítő Központ (Jánosháza, Berzsenyi u. 42.) előtti közterület térkövezését 25 m2 alapterületen. A Képviselő-testület a térkövezés árának fedezetét a tartalék terhére biztosítja.

Felelős: polgármester

Határidő: azonnal

Kiss András, polgármester: A Szent Vendel kápolnához szeretnének egy 1 m széles, 20 m hosszúságú bevezető utat kialakítani, mivel sáros időben nehéz a hívőknek az épületet megközelíteni. Ennek a költsége körülbelül 500.000,- Ft lenne.

A Képviselő-testület 5 igen szavazattal, ellenszavazat és tartózkodás nélkül az alábbi határozatot hozza:

96/2017. (VII.13.) Képviselő-testületi határozat:

Jánosháza Város Önkormányzatának Képviselő-testülete 20 m hosszúságú 1 m szélességű térkövezett járdát alakít ki a Szent Vendel kápolna bejáratától a Kossuth tér aszfaltburkolatáig. A Képviselő-testület a térkövezés árának fedezetét a tartalék terhére biztosítja.

Felelős: polgármester

Határidő: azonnal

Stankovics István, képviselő: A kápolna mellett álló 1956-os emlékműhöz is nehézkes az eljutás. Nem lehetne esetleg a Kossuth tér aszfaltburkolata és az emlékmű közé is egy járdát készíteni?

Kiss András, polgármester: Egyetért a képviselő úrral. Kéri elfogadni az 1956.-os emlékmű és a Kossuth tér azfaltburkolata között a járda kialakítását.

A Képviselő-testület 5 igen szavazattal, ellenszavazat és tartózkodás nélkül az alábbi határozatot hozza:

97/2017. (VII.13.) Képviselő-testületi határozat:

Jánosháza Város Önkormányzatának Képviselő-testülete térkövezett járdát alakít ki az 1956-os emlékműhöz vezető járda és a Kossuth tér aszfaltburkolata között. A Képviselő-testület a térkövezés árának fedezetét a tartalék terhére biztosítja.

Felelős: polgármester

Határidő: azonnal

Kiss András, polgármester: A kápolnánál szeretnének kerékpártárolót is elhelyezni.

Balhási Imréné, képviselő: Az Önkormányzat épülete előtt lévő kerékpártároló kevésnek bizonyul. Esetleg nem lehetne még elhelyezni oda is? A nem rég felújított épület falának támasztják sokan a kerékpárjukat.

Kiss András, polgármester: Az észrevétel jogos.

Bertáné Dörnyei Judit, képviselő: A Gondozási Központnál is kellene kerékpártároló.

Jakab Tibor, képviselő: A Művelődési Házhoz se lenne rossz. Az orvosi renedlő előtt is volt, viszont a parkoló éptése után nem került vissza.

Kiss András, polgármester: Mindenképpen utánjárnak, hogy hova tűnt el. Javasolja elfogadni a kerékpártárolók megrendelését a Gondozási és Családsegítő Központ, a Művelődési Otthon és Könyvzár, a Polgármesteri Hivatal, valamint a Szent Vendel Kápolnához!

A Képviselő-testület 5 igen szavazattal, ellenszavazat és tartózkodás nélkül az alábbi határozatot hozza:

98/2017. (VII.13.) Képviselő-testületi határozat:

Jánosháza Város Önkormányzatának Képviselő-testülete kerékpártárolókat helyez el a Gondozási és Családsegítő Központ (Jánosháza, Berzsenyi u. 42.), a Művelődési Otthon és Könyvtár (Jánosháza, Bajcsy-Zsilinszky u. 2.), a Polgármesteri Hivatal (Jánosháza, Batthyány u. 2.) és a Szent Vendel kápolna bejáratához. A Képviselő-testület a kerékpártárolók árának fedezetét a tartalék terhére biztosítja.

Felelős: polgármester

Határidő: azonnal

dr. Balás Endre, jegyző: Júniusi ülésen hoztak egy határozatot a helyi építési szabályzat módosításáról. A kormányhivatal részéről még nem került sor a záróvéleményezésre. Viszont csak ezután lehetne elfogadni ezt a módosítást. Tehát vissza kellene vonni ezt a hatzározatot, és a polgármester urat megbízni a záróvéleményezéssel.

Kiss András, polgármester: Javasolja elfogadi a 76/2017.(VI.12.) számú határozat visszavonását, a szakhatósági észrevételek elfogadását, valamint a pogármester megbízását a szakmai véleményezésről!

A Képviselő-testület 5 igen szavazattal, ellenszavazat és tartózkodás nélkül az alábbi határozatot hozza:

99/2017. (VII.13.) Képviselő-testületi határozat:

Jánosháza Város Önkormányzatának Képviselő-testülete a 76/2017. (VI.12.) számú határozatát visszavonja. A Képviselő-testület tudomásul veszi a településrendezési eszközök módosításához érkezett vélemények ismertetését. A Képviselő-testület elfogadja a Vas Megyei Kormányhivatal Állami Főépítésze által tett észrevételeket. A Képviselő-testület

* a 3. számú módosításhoz megjegyzi, hogy a telekfelosztást a három telek, mint azonos helyzetben lévő terület rendezése és telekalakításának lehetősége indokolja. A telkek hasznosítása, beépítése és azon belül sarokterület hasznosításának az elősegítése együttesen a cél.
* az 5. számú módosításhoz megjegyzi, hogy az kialakult állapot és az OTÉK alapján a minimum 12 m szélességű útterület kijelölése is elegendő a kialakult állapot alapján.

A Képviselő-testület a Nyugat-dunántúli Vízügyi Igazgatóság és a Vas Megyei Katasztrófavédelmi Igazgatóság által tett javaslatokat elfogadja.

A Képviselő-testület megbízza a polgármestert a záró szakmai véleményezési eljárás lefolytatásával.

Felelős: polgármester

Határidő: azonnal

Jakab Tibor, képviselő: Lakossági kérdést szeretne továbbítani a polgermester úr felé. A Spar üzlet meg lesz valósítva, vagy nem?

Kiss András, polgármester: A Spar a telket megvette, összevonatta, jelenleg a terveztetés van folyamatban.

Jakab Tibor, képviselő: Köszöni szépen a választ, a lakosság nevében.

Mivel több napirend, hozzászólás nincs, Kiss András polgármester az ülést 13.50. órakor bezárja.

K.m.f.

Kiss András dr. Balás Endre

polgármester jegyző

Bertáné Dörnyei Judit Balhási Imréné

jegyzőkönyv- hitelesítő jegyzőkönyv-hitelesítő